Mikael Aro

Esko Mikael Aro (s. 10. heinäkuuta 1965 Helsinki) on suomalainen yritysjohtaja. Hän oli VR:n toimitusjohtaja vuosina 2009–2016. Aiemmin Aro toimi Carlsbergin Pohjoismaiden aluejohtajana ja yhtiön johtoryhmän jäsenenä vuodesta 2007.

Aro on koulutukseltaan eMBA. Vuonna 2001 hän aloitti Sinebrychoffilla ja toimi vuodesta 2005 yrityksen toimitusjohtajana.

Kesäkuussa 2016 Aro irtisanoutui VR:ltä ja siirtyi syksyllä pääomasijoitusyhtiö Tritonin osakkaaksi ja neuvonantajaksi. Hän on Mehiläisen hallituksen puheenjohtaja vuodesta 2016. Aron jälkeen VR:n johtoon nousi Rolf Jansson.

 Lähteet 

Luokka:Suomalaiset yritysjohtajat
Luokka:VR-Yhtymä
Luokka:Vuonna 1965 syntyneet
Luokka:Elävät henkilöt